**Азербайджанан Республикин байракх** (азерб. Azərbaycan Respublikasının bayrağı) — Азербайджанан Республикин официалан пачхьалкхан символех цхьаъ (хӀостца а, шатлакхан иллица а цхьаьна). Байракх тӀеэцна 1918 шеран 9 ноябрехь Азербайджанан Демократин Республикин (АДР) пачхьалкхан байракх йина, иза лаьттира 1920 шо кхаччалц. 1991 шеран 5 февралехь байракх тӀеийцира, оцу шарахь шен маршо кхайкхийначул тӀаьхьа, Азербайджанан Республикин пачхьалкхан байракх йина.

Азербайджанан Республикин президентан Алиев Ильхаман 2009 шеран 17 ноябран омарца Азербайджанан Демократин Республикин сий деш хӀора шеран 9 ноябрехь даздо «Пачхьалкхан байракхан де».

Байракхах дийцар
----------------

Байракх хӀоттор
Азербайджанан Республикин байракхан агӀонийн пропорци — 1:2. Байракх ю кхаа басахь. Асанаш (айсийна, цӀиен, баьццара басахь) лаьтта анаца. Байракхан юккъехь цӀиенчу асан тӀаьхь лаьтта бархӀ са болу седа а, ах бутт а. Ший а сурт кӀайн басахь ду. Айсина басо гойту туьркалла (мехкан коьрта бахархой — азербайджанаш — туьркийн мотт буьйцу къам ду, республикин пачхьалкхан мотт — азербайджанийн мотт бу), цӀиен басо гойту модернизацин агӀо а, демократи кхиар а, ткъа баьццара басо гойту ислам динехь хилар.

Азербайджанан къоман кхеташон хьалхара председатель Расулзаде Мамед Амина Азербайджанан Демократин Республикин парламентан гуламехь иштта шен къамелехь билгаладаьккхира, кхо бос болу байракхо гойту туьркийн маршо, исламан оьздангалла, тахане. Ткъа Азербайджанан Республикин шатлакхан иллин музыкин автор Гаджибеков Узеира яздира, байракхан маьӀна ду: сийначу басо — туьркизм, баьццара басо — ислам, цӀиен басо — прогресс а, оьздангалла а.

Байракх тӀиера ах бутт исламан символ ю, ткъа бархӀ са болу седа, Хойн Фатали ханаца, гойту указывает «Азербайджан» цӀеран йукъара 8 элп (Ӏаьрбийн абатера). Хета кхин а, бархӀ са болу седа туьркийн мотт буьйцу къаьмнийн бархӀ га долуш санна, уьш ду азербайджанаш, оттоманаш (туркой), джагатайш, гӀезалой, кхазакхаш, кыпчакаш, сельджукаш, туркменаш. Цхьаболчу талламхоша билгаладоккху, оцу хенахь кыпчакаш олура кхазакхех а, гӀиргӀазойх а, иштта билгаладоккхура, АДР шерашкахь туьркийн къаьмнийн классификаци къаьсташ яра таханлерачух. Кхечу хаамашца бархӀ са болу седано билгаладоккху Азербайджанехь деха ламастан 8 къам.

Азербайджанан Республикин Конституцин 23-гӀа яззамехь даладо пачхьалкхан байракхах дерг:

> 
> II. Азербайджанан Республикин пачхьалкхан байракх лаьтта кхаа шораллехь цхьатерра йолчу анна асанех. Лакхара аса — айсийна, юккъера аса — цӀиен, лахара аса — баьццара бесаш долуш ю, цӀиен асан юккъехь байракхан шинне а агӀора биллина кӀайн басахь бархӀ са болу седанца ах бутт. Байракхан шораллин йохаллийн барам 1:2 бу.
> 
> 
> *Дуьххьарлера йоза* (азерб.)
> 
> II. Azərbaycan Respublikasının Dövlət bayrağı bərabər enli üç üfüqi zolaqdan
> ibarətdir. Yuxarı zolaq mavi, orta zolaq qırmızı, aşağı zolaq yaşıl rəngdədir və
> qırmızı zolağın ortasında bayrağın hər iki üzündə ağ rəngli aypara ilə
> səkkizguşəli ulduz təsvir edilmişdir. Bayrağın eninin uzunluğuna nisbəti 1:2-
> dir.
> 
> 
> 
> 
> 

Азербайджанан Республикин «Азербайджанан Республикин Пачхьалкхан байракх лелоран бакъонех» долчу законехь юьйцу пачхьалкхан байракхан нийса бесан амалш. 2013 шеран 22 октябрехь законан хийцамаш бира, бесаш Pantone Sky Blue 306 C, Pantone Red 032 C, Pantone Green 362 C хийцира:


| Бесан модель | Айсийна | ЦӀиен | Баьццара |
| --- | --- | --- | --- |
| Pantone | 306 C | Red 032 C | 362 C |
| RGB | 0, 181, 226 | 239, 51, 64 | 80, 158, 47 |
| CMYK | 75, 0, 5, 0 | 0, 86, 63, 0 | 78, 0, 100, 2 |
| Hex | #00b5e2 | #ef3340 | #509e2f |

Байракхан истори
----------------

### Азербайджанан Демократин Республикин байракх

Азербайджанаш байракх 1918 ш. (9 ноябрь кхаччалц)

Билгалдахарш
------------

1. 1 2 3  *Whitney Smith.* Flag Lore Of All Nations. — Millbrook Press, 2001. — С. 13. — 112 с. — ISBN 9780761317531. (ингалс.)
> *Дуьххьарлера йоза* (ингалс.)
> AZERBAIJAN (ah-zer-bie-JAHN): Ali Bay Huseynzada, the leading nationalist of Azerbaijan, created its modern national flag. The colors of that tricolor stood for the Turkic people (blue), their lslamic faith (green), and the commitment to modernization. In the center of the flag was the traditional Muslim star and cresent. The eight points stood for the eight Turkic peoples, including the Azerbaijanis. This flag was used from 1918 to 1920, when Azerbaijan was independent, and it was revived on February 5, 1991. After the fall of the Soviet Union, independence for Azerbaijan under this flag was proclaimed on August 30, 1991.
> 
>
2. ↑  Символы Азербайджанского государства(ТӀе цакхочу хьажорг — *истори*).  Архивйина хьалхара хьостан чуьра 2013 шеран 15 январехь.
3. ↑  *У. Гаджибеков.* «Один год» // Азербайджан : газета. — 1919. — № от 28 мая.
4. ↑
5. ↑  Encyclopædia Britannica Online, s. v. "flag of Azerbaijan", accessed April 23, 2016,. *Дуьххьарлера йоза* (ингалс.)
The star points were said to stand for eight traditional Turkic peoples—the Azerbaijanis (Azeris), Ottomans, Jagatais, Tatars, Kazakhs, Kipchaks, Seljuqs (Seljuks), and Turkmen.
6. ↑  *DK Publishing, Inc. (COR) Dorling Kindersley.* Complete Flags of the World. — DK Publishing, 2008. — С. 172. — 240 с. — ISBN 9780756641153.

> The eight points on the ﬂag’s star stand for the eight groups of Turkic-speaking peoples — the Azeris, Ottomans, Jagatais, Tatars, Kipchaks, Seljuks and Turkomans.
7. ↑  *António Martins.* Meaning of the flag of Azerbaijan. — 27 January 2000.
8. ↑  *Anjali Kamath.* Flag Book / Editor: Aziel Karthak. — Millbrook Press, 2009. — С. 36. — ISBN 9788179915127. (ингалс.)
9. ↑  Закон Азербайджанской Республики о правилах использования государственного флага Азербайджанской Республики. Статья 9.2.
10. ↑  Закон Азербайджанской Республики о внесении изменений в Закон Азербайджанской Республики «О правилах использования Государственного флага Азербайджанской Республики» (азерб.).  Официальный интернет сайт Президента Азербайджанской Республики (28 ноября 2013). Теллина 2015 шеран 8 сентябрехь.

1. ↑  Из речи первого Председателя Национального Совета Азербайджана Мамед Амина Расулзаде на заседании парламента АДР. Подробнее см. раздел «Описание флага» и «Флаг Азербайджанской Демократической Республики».
2. ↑  Существуют, однако, иные трактовки восьмиконечной звезды. Подробнее см. раздел «Описание флага» и «Флаг Азербайджанской Демократической Республики».